Ministru kabineta noteikumu “Grozījumi Ministru kabineta 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” projekta sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | COVID- 19 pandēmijas rezultātā valstī izsludinātās ārkārtējās situācijas[[1]](#footnote-1) ietekmē ir būtiski pieaudzis bezdarbs. Lai mazinātu izraisītās sekas, kas negatīvi ietekmē ekonomisko situāciju un nodarbinātības jomu kopumā, radot nabadzības riskus ienākumu zaudēšanas dēļ, MK noteikumu projekts[[2]](#footnote-2) izstrādāts ar mērķi samazināt “Darbības programmas “Izaugsme un nodarbinātība” (turpmāk – DP) 7.3.2. specifiskā atbalsta mērķa (turpmāk – SAM) “Paildzināt gados vecāku nodarbināto darbspēju saglabāšanu un nodarbinātību” (turpmāk – 7.3.2. SAM) pieejamo maksimālo kopējo attiecināmo finansējumu un izbeigt 7.3.2. SAM projekta “Atbalsts ilgākam darba mūžam” (turpmāk – 7.3.2. SAM projekts) īstenošanu 2020. gada III ceturksnī, atbrīvoto finansējumu novirzot citam Labklājības ministrijas (turpmāk – LM) pārziņas pasākumam (9.1.1.1. pasākumam[[3]](#footnote-3)), lai COVID – 19 izraisītās krīzes un pēckrīzes situācijā nodrošinātu nodarbinātības un finansiālu atbalstu personām, kas zaudējušas darbu.  MK noteikumu projekta spēkā stāšanās laiks indikatīvi – 2020. gada III ceturksnis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts ir izstrādāts saskaņā ar :   * 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu; * MK 2020. gada 19. maija sēdes protokollēmumu (prot. Nr. 34 33.§) par informatīvo ziņojumu “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” (turpmāk – MK 2020. gada 19. maija sēdes protokollēmums); * darbības programmas “Izaugsme un nodarbinātība” grozījumiem Nr. 6., kas nacionālā līmenī apstiprināti MK 2020. gada 30. jūnija sēdē (protokols Nr.42, 59.§) (turpmāk – DP Nr.6). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz:  **1)** **samazināt pieejamo maksimālo kopējo attiecināmo finansējumu** (no 10 596 211 *euro* uz 1 896 211 *euro*) *(MK noteikumu projekta 3. punkts),* un **saīsināt 7.3.2. SAM īstenošanas termiņu** (līdz 2020. gada 31. augustam) *(MK noteikumu projekta 4.punkts*).  Šobrīd MK 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (turpmāk – MK noteikumi Nr.504) ir noteikts, ka 7.3.2. SAM pieejamais maksimālais kopējais attiecināmais finansējums ir 10 596 211 *euro*, t.sk. Eiropas Sociālā fonda finansējums (turpmāk – ESF) – 9 006 779 *euro*, valsts budžeta finansējums – 1 589 432 *euro.*  Minēto pieejamo maksimālo kopējo attiecināmo finansējumu paredzēts samazināt atbilstoši MK 2020. gada 19. maija sēdes protokollēmumam par 8 700 000 *euro*, tos novirzot 9.1.1.1. pasākumam, lai atbalstītu pagaidu nodarbinātības iespējas bezdarbniekiem, tādējādi stiprinot aktīvo nodarbinātības pasākumu piedāvājumu.  Pagaidu nodarbinātības pasākumi (algoti pagaidu sabiedriskie darbi (turpmāk – APSD) un darbam nepieciešamo iemaņu attīstības pasākumi) paredzēti bezdarbnieku (t.sk. studentu – bezdarbnieku) darba iemaņu iegūšanai un uzturēšanai, kuri rada sociālu labumu sabiedrībai. Kopumā pasākumā plānots iesaistīt 10 918 dalībnieku (7 096 unikālas personas).  Saskaņā ar Pasaules Bankas 2012. gadā publicēto pētījumu “Vai Latvijas sabiedrisko darbu programma atviegloja 2008. – 2010. gada krīzes ietekmi”[[4]](#footnote-4) (*Did Latvia's Public Works Program Mitigate the Impact of the 2008-2010 Crisis*?) pasākums “Darba praktizēšana ar stipendiju pašvaldībās” veiksmīgi nodrošināja atbalstu nabadzības un sociālās atstumtības riskam pakļautajiem iedzīvotājiem (turīgas mājsaimniecības pasākumu dalībnieku starpā bija pārstāvētas ļoti maz). Pētījumā tika konstatēts, ka sabiedrisko darbu ietvaros izmaksātā stipendijabezdarbniekiem sniedza nepieciešamo atbalstu bezdarba situācijā un īstermiņā dalībnieku mājsaimniecību ienākumus palielināja par 37%, salīdzinot ar līdzīgām mājsaimniecībām, kuru dalībnieki nepiedalījās pasākumā. Tādējādi APSD kopumā mazināja krīzes negatīvo ietekmi, vienlaikus aktivizējot bezdarba situācijā nonākušo iedzīvotājudarba iemaņas. Vienlaikus pētījumā tika norādīts, ka, ņemot vērā krīzes dziļumu, APSD piedāvājums bija pārāk mazs, radot uz to garas bezdarbnieku rindas. Tāpat arī informatīvajā ziņojumā “Par algoto pagaidu sabiedrisko darbu atsākšanu 2012.gadā”[[5]](#footnote-5) papildu tiešajiem ekonomiskajiem ieguvumiem ir uzsvērta pasākuma pozitīvā ietekme no pašvaldību skatu punkta, tostarp bezdarbnieku darba prasmju atjaunošana un psiholoģiskās spriedzes mazināšana, pašapziņas celšana un veselības stāvokļa uzlabojumi, potenciālo darba ņēmēju atrašana no bezdarbnieku vidus, kriminogēnās situācijas uzlabojumi, iedzīvotāju emigrācijas mazināšanās u.c.  Ārkārtējās situācijas izraisītās krīzes seku mazināšanai, attīstot pagaidu nodarbinātības pasākumus bezdarbniekiem, papildus APSD plānots uzsākt arī darbam nepieciešamo iemaņu attīstības pasākumus, kuru ietvaros klātienē studējošiem bezdarbniekiem vecumā no 18 līdz 29 gadiem plānots nodrošināt iespēju attīstīt darbam nepieciešamās pētnieciskās, organizatoriskās un IT prasmes augstākās izglītības iestādēs. Paredzēts, ka bezdarbniekus iesaistīs pasākumā uz laiku līdz sešiem mēnešiem un pasākuma ietvaros viņiem tiks izmaksāta stipendija 10 *euro*dienā.  Līdz ar to pēc MK noteikumu projekta spēkā stāšanās 7.3.2. SAM pieejamais maksimālais kopējais attiecināmais finansējums būs 1 896 211 *euro*, t.sk. ESF finansējums – 1 611 779 *euro*, valsts budžeta finansējums – 284 432 *euro.*  Labklājības ministrija (turpmāk – LM), vērtējot fondu pārstrukturizēšanas iespējas, lai ieviestu papildu pasākumus COVID-19 pandēmijas seku mazināšanai, izvērtēja 7.3.2. SAM īstenošanu. 7.3.2. SAM projekts tika uzsākts 2016. gada augustā, kopējais iznākuma rādītāja progress no 3 000 plānotajām nodarbinātām personām līdz 2020. gada 31. martam ir sasniegts 447 apmērā, bet finanšu rādītāja progress no 10 596 211.00 *euro* ir 1 707 449 *euro* jeb 16,11%.  7.3.2. SAM projekts ir īstenots kā izmēģinājumprojekts, un šāda veida atbalsts ir jauns izaicinājums, t.sk. pakalpojuma sniedzējiem, tādējādi kvalitatīva atbalsta sniegšanas organizēšana prasīja vairāk laika, nekā sākotnēji tika prognozēts. Ar MK rīkojumu Nr. 103 COVID-19 pandēmijas rezultātā valstī izsludinātās ārkārtējās situācijas ietekmē ir būtiski pieaudzis bezdarba līmenis, krities uzņēmumu apgrozījums, kas rada nepieciešamību izvērtēt investīciju piesaistes plānojumu, jo projekta ieviešana bija plānota darba devēju atbalstam stabilākā ekonomiskajā situācijā. Līdz ar to šobrīd nav lietderīgi turpināt 7.3.2. SAM projektu, proti, kompensēt darba devējiem darba vietu pielāgošanas izmaksas un sniegt citu šajā projektā paredzēto atbalstu, ievērojot to, ka pēc atbalsta sniegšanas nav iespējams garantēt ieguldījumu ilgtspēju, jo šobrīd nozaru un uzņēmumu līmenī notiek saimnieciskās darbības un izmaksu efektivizēšana un optimizēšana, kas cita starpā skar arī personāla resursu optimizēšanu, darbinieku atbrīvošanu, kā rezultātā šobrīd projektā ieguldītā finansējuma mērķis var netikt sasniegts.  Savukārt 7.3.2. SAM projekta līdzšinējo pozitīvo pieredzi, iestrādes un atziņas plānots izmantot 2021.- 2027. gada ES fondu plānošanas perioda ESF projekta īstenošanā, attīstot un popularizējot preventīvo pieeju kvalitatīvas darba dzīves paildzināšanai, tādējādi mazinot nelabvēlīgās sekas uz cilvēka konkurētspēju darba tirgū.  Ņemot vērā iepriekšminēto, pieņemts lēmums izbeigt 7.3.2. SAM projekta īstenošanu ar 2020. gada 31. augustu, neuzņemoties jaunas līgumsaistības, kā arī, lai mazinātu projekta īstenošanas termiņa saīsināšanas ietekmi uz jau noslēgtajām līgumsaistībām, ir paredzēts:   * ka MK noteikumu Nr.504 16.6. apakšpunktā minēto atbalstāmo darbību īsteno un šo noteikumu 18.1.2.,18.2.4.2., 19.3.,19.5. apakšpunktā un 20. punktā minētās sadarbības partneru izmaksas tās īstenošanai ir attiecināmas līdz 2020. gada 31. jūlijam; * ka MK noteikumu Nr.504 16.1., 16.2., 16.3., 16.4., 16.5., 16.7., 16.8. apakšpunktā minētās atbalstāmās darbības īsteno un šo noteikumu 18.1.1., 18.2.1.,18.2.2., 18.2.3., 18.2.3.1, 18.2.4.1., 18.2.5.,19.1., 19.3.,19.4. un 19.5. apakšpunktā minētās finansējuma saņēmēja izmaksas to īstenošanai ir attiecināmas līdz 2020. gada 31. augustam.   Nodarbinātības valsts aģentūra (turpmāk – NVA) par plānotajām izmaiņām esošajās līgumsaistībās savlaicīgi informēs gan pakalpojumu sniedzējus, gan darba devējus, veicot atbilstošas izmaiņas esošajās līgumsaistībās.  NVA, izvērtējot projekta ietvaros noslēgtos līgumus, un projekta ieviešanas progresu ir konstatējusi, ka:   1. līgumsaistības ar NVA projekta darbiniekiem ir noslēgtas līdz projekta ieviešanas laika beigām - 2022. gada 31. decembrim. Ņemot vērā to, ka MK noteikumu projekts paredz projektu izbeigt ar 2020.gada 31. augustu, NVA darba tiesiskās attiecības ar projekta vadības un īstenošanas personālu izbeigs ar 2020. gada 31. augustu, laužot esošos darba līgumus vai piedāvājot pārcelšanu citā amatā; 2. visas līgumsaistības ar nodarbinātajiem atbalsta pasākumu sniegšanai atbilstoši MK noteikumu Nr. 504 16.3. apakšpunktā iekļautajiem nosacījumiem ir beigušās līdz 2020. gada 1. jūlijam; 3. līgumsaistības ar 12 darba devējiem atbalsta pasākumu sniegšanai atbilstoši MK noteikumu Nr. 504 16.3. apakšpunktā iekļautajiem nosacījumiem ir spēkā līdz līgumslēdzēju pušu saistību pilnīgai izpildei. Ņemot vērā to, ka projekts tiek izbeigts un tā finansējums tiek samazināts, NVA iepriekšminētās līgumsaistības nevarēs izpildīt un līgumi tiks no NVA puses vienpusēji lauzti, atbilstoši spēkā esošajam līgumam par to brīdinot (5) piecas darba dienas iepriekš, kā arī balstoties uz sekojošiem līgumos ietvertajiem nosacījumiem to vienpusējai laušanai:  * līgumu saistību izpilde nav iespējama vai apgrūtināta saistībā ar finansējuma samazinājumu projektam vai izmaiņām piešķirtajā finansējumā; * ja iestājies kāds cits MK 2016. gada 20. septembra instrukcijas Nr.3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” (turpmāk – MK 2016. gada 20. septembra instrukcija Nr.3) 165. punktā noteiktais gadījums;  1. līgumsaistības ar sadarbības partneriem ir spēkā līdz līgumslēdzēju pušu saistību pilnai izpildei, bet ne ilgāk kā līdz 2022. gada 31. decembrim (detalizētu aprakstu skatīt anotācijas 3. punktā); 2. līgumsaistības ar sešiem pakalpojumu sniedzējiem, kuru termiņš un līguma nosacījumi nosaka, ka tās ir spēkā pēc 2020. gada 31. augusta. Ņemot vērā to, ka projekts tiek izbeigts un tā finansējums tiek samazināts, NVA iepriekšminētās līgumsaistības nevarēs izpildīt un līgumi tiks no NVA puses vienpusēji lauzti, atbilstoši spēkā esošajā līgumā ietvertajiem nosacījumiem par to brīdinot 5 (piecas) darba dienas vai 14 (četrpadsmit) dienas iepriekš, kā arī balstoties uz konkrētajos līgumos ietvertajiem nosacījumiem atbilstoši to specifikai.   Līgumi satur sekojošus nosacījumus to vienpusējai laušanai:   * ja MK ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ pasūtītājam (NVA) ir būtiski samazināts vai atņemts ārvalstu finanšu instrumenta finansējums, ko pasūtītājs (NVA) gribēja izmantot līgumā paredzēto maksājuma saistību segšanai; * ja ir stājies spēkā tāds MK, Finanšu ministrijas (turpmāk – FM), LM vai Centrālās finanšu un līgumu aģentūras (turpmāk – CFLA), pieņemtais lēmums par ES fondu projekta finansējumu, kas būtiski ierobežo pasūtītāja (NVA) iespējas izpildīt no līguma izrietošās saistības; * ja ir iestājies kāds no Ministru kabineta 2016. gada 20. septembra instrukcijas Nr.3 165. un 166.punktā minētajiem gadījumiem; * ja līgumā ietverto pasūtītāja (NVA) saistību izpilde ir neiespējama vai apgrūtināta sakarā ar būtisku pasūtītāja (NVA) finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos, izmaiņām normatīvajos aktos, kā arī sakarā ar NVA reorganizāciju vai likvidāciju, ja tās rezultātā NVA saistību pārņēmējs neturpina veikt NVA funkcijas vai uzdevumus, vai arī attiecīgās funkcijas vai uzdevumus veic samazinātā apjomā; * attiecīgais pasākuma pakalpojums vairs nav nepieciešams; * līgumā ietverto NVA saistību izpilde ir neiespējama saistībā ar pakalpojumu ietvaros piešķirto finansējumu;   **2) precizēt sasniedzamā iznākuma rādītāja “atbalstu saņēmušo gados vecāko nodarbināto skaits” vērtību no 3 000 uz 500 un rezultāta rādītāja “atbalstu saņēmušo gados vecāku nodarbināto personu skaits labākā darba tirgus situācijā sešus mēnešus pēc atbalsta saņemšanas” vērtību no 1500 uz 250** (*MK noteikumu projekta 1. un 2. punkts*).  Ar mērķi nodrošināt finansējuma pārdales COVID-19 pandēmijas seku mazināšanai, kopējais finansējums tiek samazināts par **8 700 000 *euro***, attiecīgi samazinot arī projekta ietvaros plānotos iznākuma un rezultāta rādītājus atbilstoši šobrīd sasniegtajiem rādītājiem un prognozētajai faktiskajai situācijai, projektu noslēdzot.  Ņemot vērā to, ka 7.3.2. SAM projekta īstenošana tiks izbeigta pirms plānotā termiņa, daļa no iepriekš iezīmētājām atbalstāmajām darbībām projekta ieviešanas laikā nav uzsāktas – t.sk. NVA nevarēs veikt projektā plānoto starprezultātu novērtēšanu (MK noteikumu Nr.504 16.5.apakšpunkts), kuras ietvaros bija sākotnēji plānots novērtēt 7.3.2. SAM projekta ietvaros darba devējiem un nodarbinātajiem sniegtā atbalsta nozīmi, nepieciešamību un efektivitāti novecošanās pārvaldības jautājumu risināšanā uzņēmuma un indivīda līmenī, kā arī izvērtēt atbalsta ietekmi uz gados vecāko nodarbināto personu situāciju darba tirgū, t.sk. izvērtēt 7.3.2. SAM projektā **sasniegtos rezultāta rādītājus** un apzināt problēmas, kas traucēja sasniegt plānotos rezultātus laicīgāk pirms projekta slēgšanas, kā arī apzināt nepieciešamos uzlabojumus atbalstam 2021.-2027.gada ES fondu plānošanas periodā.  7.3.2.SAM projekta rezultāta rādītāju izvērtējums un faktiski sasniegtās vērtības noteikšana tiks nodrošināta 2014.-2020. gada ES fondu plānošanas perioda izvērtēšanas plānā iekļautā izvērtējuma "ES fondu investīciju ieguldījums prioritātes *“Nodarbinātība un darbaspēka mobilitāte”* mērķu sasniegšanā (2014.–2020. gada ES fondu plānošanas perioda noslēguma ietekmes izvērtējums) ietvaros, kas indikatīvi plānots laika periodā no 2022. gada janvāra līdz 2023. gada decembrim un kā veikšanu nodrošinās FM kā ES fondu vadošā iestāde.  Kā jau minēts iepriekš, šāda veida atbalsts ir jauns izaicinājums, t.sk. pakalpojuma sniedzējiem, kas bija pamats tam, ka 7.3.2. SAM projekta sākuma periodā aktivitātes netika uzsāktas plānotajā laika grafikā un daļa no iepriekš iezīmētajām atbalstāmajām darbībām projekta ieviešanas laikā netika uzsāktas, jo pieņemts lēmums par projekta īstenošanas izbeigšanu pirms plānotā termiņa 2022. gada 31. decembrī.  Vienlaikus jāatzīmē, ka jaunu un savā ziņā inovatīvu risinājumu īstenošanu un ātru ieviešanas uzsākšanu ietekmē arī administratīvais slogs, kas izriet no ES fondu īstenošanas nosacījumiem;  **3) precizēt** **atbalstāmās darbības “kolektīvo pārrunu veikšana novecošanās pārvaldības jautājumu iekļaušanai darba koplīgumos, darba līgumos vai citos darba devēju dokumentos, kas saistoši darba devējiem un darba ņēmējiem”** ieviešanas laiku, kā arī ar tās īstenošanu saistītos nosacījumus. (*MK noteikumu projekta 9. punkts*).  Lai nodrošinātu 7.3.2. SAM projekta ietvaros sociālo partneru uzkrātās pieredzes un ekspertīzes turpināšanu, 7.3.1. specifiskā atbalsta mērķis “Uzlabot darba drošību, it īpaši bīstamo nozaru uzņēmumos” (turpmāk - 7.3.1. SAM) tiek papildināts ar jaunu atbalstāmo darbību **“atbalsts kolektīvo pārrunu veikšanai un organizēšanai par iekļaujošas nodarbinātības un drošas darba vides nodrošināšanu** ”, ko nodrošinās projekta sadarbības partneri Latvijas Darba devēju konfederācija (turpmāk – LDDK) un Latvijas Brīvo arodbiedrību savienība (turpmāk - LBAS), turpmāk atbalstu par **iekļaujošas nodarbinātības un drošas darba vides** nodrošināšanu sniedzot plašākai mērķa grupai, ne tikai novecošanās pārvaldības jautājumu, bet arī citu diskriminācijas riskam pakļauto personu grupu jautājumu iekļaušanai darba koplīgumos, darba līgumos vai citos darba devēju dokumentos, kas saistoši darba devējiem un darba ņēmējiem. Tādējādi 7.3.1. SAM projekta “Darba drošības normatīvo aktu praktiskās ieviešanas un uzraudzības pilnveidošana” (turpmāk – 7.3.1. SAM projekts) ietvaros tiks nodrošināta 7.3.2. SAM projekta ietvaros uzsākto sociālo partneru pozitīvo ieguldījumu pēctecība un darbības nepārtrauktība.  7.3.2. SAM projekta ietvaros LDDK un LBAS **atbalstāmo darbību “kolektīvo pārrunu veikšana novecošanās pārvaldības jautājumu iekļaušanai darba koplīgumos, darba līgumos vai citos darba devēju dokumentos, kas saistoši darba devējiem un darba ņēmējiem”** īstenos līdz 2020. gada 31. jūlijam un atbilstoši ierosinātajiem grozījumiem MK 2016. gada 1. marta noteikumos Nr. 127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”” (turpmāk – MK noteikumi Nr. 127) (nosūtīti saskaņošanai FM un Tieslietu ministrijai 2020. gada 2. jūlijā), atbalstāmo darbību **“atbalsts kolektīvo pārrunu veikšanai un organizēšanai par iekļaujošas nodarbinātības un drošas darba vides nodrošināšanu**” 7.3.1. SAM projekta ietvaros uzsāks ar 2020. gada 1. augustu, ja starp Valsts darba inspekciju kā finansējuma saņēmēju un LDDK un LBAS kā sadarbības partneri būs noslēgts sadarbības līgums atbilstoši MK noteikumu Nr. 127 14. punktā noteiktajam, tādējādi nodrošinot sniegtā atbalsta nepārtrauktību.  LBAS un LDDK 7.3.2. SAM projekta ietvaros, atbilstoši MK noteikumu Nr. 504 19.5. apakšpunkta nosacījumiem, iegādāto darba vietas aprīkojumu, projektam noslēdzoties, turpinās izmantot, īstenojot MK noteikumu Nr. 127 16.1.3. apakšpunktā noteikto atbalstāmo darbību.”  **4) precizēt ar valsts atbalsta saņemšanu saistītos nosacījumus** paredzot, ka:  **4.1.** vienam vienotam uzņēmumam, kas darbojas lauksaimniecības nozarē piešķiramā *de minimis* atbalsta kopējā summa jebkurā trīs fiskālo gadu periodā nepārsniedz 25 000 *euro* saskaņā ar Komisijas 2013. gada 18. decembra Regulas (ES) Nr. 1408/2013 par Līguma par ES darbību 107. un 108. panta piemērošanu *de minimis* atbalstam lauksaimniecības nozarē (turpmāk – Komisijas regula Nr. 1408/2013) 3. panta 3.a punktu (Komisijas regulas Nr. 1408/2013 3. pants grozīts ar Komisijas 2019. gada 21. februāra Regulu Nr. 2019/316 ar ko groza Komisijas regulu Nr. 1408/2013[[6]](#footnote-6) (turpmāk – Komisijas regula Nr. 2019/316) *(MK noteikumu projekta 5.punkts)*;  **4.2.** lēmumu par *de minimis* atbalsta piešķiršanu saskaņā ar Komisijas regulu Nr. 1408/2013, Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) un Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – Komisijas regula Nr. 717/2014) var pieņemt līdz šo regulu darbības beigām saskaņā ar minēto regulu 7. panta 4.punktu un 8. pantu *(MK noteikumu projekta 7.punkts)*. Attiecīgie grozījumi ar valsts atbalsta saņemšanu saistītajos nosacījumos ierosināti saskaņā ar Komisijas regulu Nr. 2019/316, kā arī ņemot vērā minēto regulu atšķirīgos darbību termiņus un diskusijas par to iespējamiem grozījumiem;  **4.3.** papildināt MK noteikumus Nr.504, nosakot *de minimis* atbalsta piešķiršanas brīdi *(noteikumu projekta 8.punkts)*, proti, par *de minimis* atbalsta piešķiršanas brīdi MK noteikumu Nr.504 16.3.2. un 16.3.4. apakšpunktā minētajam atbalstam darba devējam uzskata – vienošanās pie MK noteikumu Nr.504 26.1.3.apakšpunktā minētā līguma spēkā stāšanās dienu par MK noteikumu Nr.504 16.3.2. un 16.3.4. apakšpunktā minēto atbalstāmo darbību īstenošanu;  **4.4.** redakcionāli precizēt MK noteikumu Nr.504 39.punktu atbilstoši jaunajam *de minimis* atbalsta uzskaites un piešķiršanas regulējumam, kas noteikts MK 2018. gada 21. novembra noteikumos Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” *(MK noteikumu projekta 6.punkts);*  **4.5.** papildināt MK noteikumus Nr.504 ar jaunu punktu, kas paredz atbalsta saņēmējam atmaksāt saņemto *de minimis* atbalstu ar procentiem finansējuma saņēmējam, ja tas pārkāpis Komisijas regulas Nr.1407/2013, Komisijas regulas Nr.717/2014 vai Komisijas regulas 1408/2013 prasības *(MK noteikumu projekta 8.punkts)*.  Saskaņā ar FM sniegto skaidrojumu attiecībā uz minētā atbalsta atgūšanu ir piemērojama Eiropas Savienība tiesas (turpmāk – EST) spriedumā lietā Nr. C0-349/17 izteiktā atziņa (lemjošās daļas 5. punkta pirmajā teikumā): “*Savienības tiesības ir jāinterpretē tādējādi, ka gadījumā, ja valsts iestāde pati pēc savas iniciatīvas veic tāda atbalsta atgūšanu, kuru tā ir kļūdaini piešķīrusi atbilstoši Regulai Nr. 800/2008, tai ir jāpieprasa no šī atbalsta saņēmēja procenti atbilstoši piemērojamo valsts tiesību normām*”. Tādējādi noteikumu projekts arī nodrošina tiesību normas ieviešanu, saskaņā ar kuru tiktu izpildītas LESD 108. panta 3. punkta prasības. Vienlaikus attiecīgās normas iestrāde nodrošinās tiesiskās vides uzlabošanu, novēršot potenciālās tiesiskās nenoteiktības iestāšanos nākotnē. Saskaņā ar FM viedokli minētais nav pretrunā ar Komercdarbības atbalsta kontroles likuma (turpmāk – KAKL) 17. un 18. pantu, jo KAKL nosaka tikai nosacījumus, kā nacionālā līmenī būtu atgūstams nelikumīgs un nesaderīgs ar ES iekšējo tirgu komercdarbības atbalsts, proti, tāds atbalsts, par kuru Eiropas Komisija būtu pieņēmusi negatīvu lēmumu, uzliekot Latvijai atgūt minēto komercdarbības atbalstu, ja tāds tiktu pieņemts. Faktiski KAKL 17. un 18. pants nosaka principus, kā nacionālā līmenī būtu izpildāms Eiropas Komisijas lēmums, kas nav pretrunā, bet padara procesu skaidrāku gan atbalsta saņēmējiem, gan atbalsta sniedzējiem un nodrošina efektīvu Eiropas Komisijas lēmuma izpildi. Vienlaikus KAKL 4. pants nosaka Komercdarbības atbalsta tiesisko ietvaru, kas paredz arī EST judikatūras piemērošanu komercdarbības atbalsta jomā. |
| 3. | Projekta izstrādē iesaistītās institūcijas un publiskas personas kapitālsabiedrības | LM, NVA. |
| 4. | Cita informācija | MK noteikumu projekts ietekmē NVA kā finansējuma saņēmēju, jo tas paredz samazināt 7.3.2. SAM pieejamo maksimālo kopējo attiecināmo finansējumu un izbeigt 7.3.2. SAM projekta īstenošanu ar 2020. gada 31. augustu.  Pēc MK noteikumu spēkā stāšanās būs nepieciešams veikt attiecīgus grozījumus 7.3.2. SAM projektā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir:  - gados vecākas nodarbinātas personas vecumā no 50 gadiem un bezdarba riskam pakļautas personas – gados vecākas nodarbinātas personas vecumā no 50 gadiem, kuras atbilst vismaz vienam no MK noteikumu Nr. 504 3.1.apakšpunktā minētajiem kritērijiem;  - komersanti un valsts vai pašvaldības institūcijas.  noteikumu projekts pozitīvi ietekmē gan bezdarba riskam pakļautas personas – vecumā no 50 gadiem kā sabiedrības grupu, gan darba devējus (komersantus un valsts vai pašvaldības institūcijas).  - 9.1.1.1. pasākuma dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam kopumā ir pozitīva ietekme uz COVID-19 radītās pandēmijas nelabvēlīgo seku nodarbinātības jomā mazināšanu, jo tas paredz papildu finansējumu un atbalsta pasākumus bez darba palikušo iedzīvotāju atbalstam. MK noteikumu projekts nerada ietekmi uz vidi, konkurenci, kā arī neietekmē administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2020.gads** | | Turpmākie trīs gadi (*euro*) | | | | |
| **2021.** | | **2022.** | | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 349 763 | * 1 107 651 | 2 342 390 | -2 342 390 | 2 336 680 | -2 336 680 | - 2 336 680 |
| 2. Budžeta izdevumi | 1 587 957 | * 1 303 118 | 2 755 753 | -2 755 753 | 2 749 035 | -2 749 035 | -2 749 035 |
| 3. Finansiālā ietekme | - 238 194 | 195 467 | -413 363 | 413 363 | -412 355 | 412 355 | 412 355 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -238 194 | 195 467 | -413 363 | 413 363 | -412 355 | 412 355 | 412 355 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.504, šobrīd 7.3.2. SAM ietvaros projektam (Nr.7.3.2.0/16/I/001 “Atbalsts ilgākam darba mūžam” valsts budžeta apakšprogramma 63.07.00 “Eiropas Sociālā fonda īstenotie projekti labklājības nozarē (2014.–2020.)”) šobrīd pieejamais maksimālais kopējais attiecināmais finansējums ir 10 596 211 *euro*, t.sk. ESF finansējums – 9 006 779 *euro*, valsts budžeta finansējums – 1 589 432 *euro*.  Šobrīd finansējuma saņēmējs projekta iesniegumā kopējo attiecināmo finansējumu plāno 10 596 211 *euro* apmērā, t.sk. ESF finansējumu – 9 006 779 *euro* apmērā, valsts budžeta finansējumu – 1 589 432 *euro* apmērā, atbilstoši.  MK noteikumu projekts paredz izbeigt 7.3.2. SAM projekta īstenošanu ar 2020. gada 31. augustu (pašreizējā redakcijā – 2022. gada 31. decembris).  Atbilstoši aktuālajai projekta iesniegumā norādītajai informācijai 7.3.2. SAM projektā:  **2016. gadā** kopējais faktiskais investētais finansējums (atbilstoši Valsts kases informācijai) 4 683 *euro*, t.sk. ESF finansējums 3 981 *euro* un valsts budžeta finansējums 702 *euro*.  **2017. gadā** kopējais faktiskais investētais finansējums (atbilstoši Valsts kases izdrukai) 171 122 *euro*, t.sk. ESF finansējums 145 454 *euro* un valsts budžeta finansējums 25 668 *euro*.  **2018. gadā** kopējais faktiskais investētais finansējums (atbilstoši Valsts kases izdrukai) 386 654 *euro*, t.sk. ESF finansējums 328 656 *euro* un valsts budžeta finansējums 57 998 *euro*.  **2019. gadā** kopējais faktiskais investētais finansējums (atbilstoši Valsts kases izdrukai) 1 048 913 *euro*, t.sk. ESF finansējums 891 576 *euro* un valsts budžeta finansējums 157 337 *euro*.  Jāņem vērā, ka šobrīd nav veikti atbilstoši precizējumi projekta 2.pielikumā “Finansēšanas plāns”, līdz ar to šobrīd (atbilstoši projekta 2.pielikumam “Finansēšanas plāns”) 2019. gadam finansējums norādīts 1 850 200 *euro* apmērā, t.sk. ESF finansējums 1 572 670 *euro*, valsts budžeta finansējums 277 530 *euro*.  **2020. gadā** projektam vidējā termiņa budžeta ietvarā apstiprināts finansējums 1 587 957 *euro* apmērā, t.sk. ESF finansējums 1 349 763 *euro* un valsts budžeta finansējums 238 194 *euro*.  Šobrīd saskaņā ar projekta finanšu datiem, 2020. gadā projekta kopējais finansējums indikatīvi plānots 2 678 764 *euro* apmērā, t.sk. ESF finansējums 2 276 949 *euro*, valsts budžeta finansējums 401 815 *euro*.  Pēc MK noteikumu projekta spēkā stāšanās 2020. gadam projekta kopējais finansējums plānots 284 839 *euro* apmērā, t.sk. ESF finansējums 242 112 *euro*, valsts budžeta finansējums 42 727 *euro*.  2020. gadā neizmantoto finansējumu plānots pārdalīt citu Labklājības nozares projektu finansēšanai vai atgriezt uz 74. budžeta resora programmu 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".  **2021. gadā** projektam vidējā termiņa budžeta ietvarā apstiprināts finansējums 2 755 753 *euro* apmērā, t.sk. ESF finansējums 2 342 390 *euro* un valsts budžeta finansējums 413 363 *euro*.  Šobrīd saskaņā ar projekta finanšu datiem, 2021. gadā projekta kopējais finansējums indikatīvi plānots 2 755 753 *euro* apmērā, t.sk. ESF finansējums 2 342 390 *euro*, valsts budžeta finansējums 413 363 *euro*.  Pēc MK noteikumu projekta spēkā stāšanās 2021. gadam projektam finansējums nav plānots.  **2022. gadā** projektam vidējā termiņa budžeta ietvarā apstiprināts finansējums 2 749 035 *euro* apmērā, t.sk. ESF finansējums 2 336 680 *euro* un valsts budžeta finansējums 412 355 *euro*.  Šobrīd saskaņā ar projekta finanšu datiem, 2021. gadā projekta kopējais finansējums indikatīvi plānots 2 749 035 *euro* apmērā, t.sk. ESF finansējums 2 336 679 *euro*, valsts budžeta finansējums 412 356 *euro*.  Pēc MK noteikumu projekta spēkā stāšanās 2022. gadam projektam finansējums nav plānots.  **2023. gadā** projektam vidējā termiņa budžeta ietvarā un saskaņā ar projekta finanšu datiem šobrīd finansējums nav plānots.  Pēc MK noteikumu projekta spēkā stāšanās 2023. gadam projektam finansējums nav plānots. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts ietekmē amata vietu skaitu, jo, projektu izbeidzot, NVA ar projekta darbiniekiem pārtrauks darba tiesiskās attiecības projektā vai piedāvās pārcelt citā amatā.  MK noteikumu projekts paredz darba tiesiskās attiecības ar projekta vadības un īstenošanas personālu izbeigt ar 2020. gada 31. augustu. | | | | | | |
| 8. Cita informācija | Finansējuma sadalījums pa gadiem norādīts indikatīvi, un finansējums 2020. gadam tiks precizēts atbilstoši faktiskajai izpildei pēc projekta īstenošanas beigām.  Papildus jāņem vērā, ka projekta kopējais plānotais finansējums valsts budžetā neatbilst projekta kopējam plānotajam finansējumam, kas norādīts projekta 2.pielikumā “Finansēšanas plāns”.  Pēc MK noteikumu projekta spēkā stāšanās tiks ierosināti projekta grozījumi  un precizētas valsts budžeta ilgtermiņa saistības. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | 1)MK noteikumu projekts “Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas bezdarbniekiem” īstenošanas noteikumi”” (detalizēts apraksts anotācijas I sadaļas 2. punktā). ( saskaņošanas procesā ar FM un Tieslietu ministrijā (turpmāk - TM ).  MK noteikumu projektu MK nepieciešams izskatīt pirms (vai vienlaikus) MK noteikumu Nr. 835 grozījumu projekta izskatīšanas MK.  2) Ministru kabineta noteikumu projekts “Grozījumi Ministru kabineta 2016. gada 1. marta noteikumos Nr. 127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”” (saskaņošanas procesā ar FM un TM). |
| 2. | Atbildīgā institūcija | LM. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | MK noteikumu projekts paredz:  1) vienam vienotam uzņēmumam, kas darbojas lauksaimniecības nozarē piešķiramā *de minimis* atbalsta kopējā summa jebkurā trīs fiskālo gadu periodā nepārsniedz 25 000 *euro* saskaņa ar Komisijas regulas Nr. 1408/2013 3. panta 3.a punktu (Komisijas regulas Nr. 1408/2013 3. pants grozīts ar Komisijas regulu Nr. 2019/316);  2) lēmumu par *de minimis* atbalsta piešķiršanu var pieņemt līdz regulu darbības beigām saskaņā ar Komisijas regulas Nr. 1408/2013 7. panta 4. punktu un 8. pantu (Komisijas regulas Nr. 1408/2013 8. pants grozīts ar Komisijas regulu Nr. 2019/316), saskaņā ar Komisijas regulas Nr.1407/2013 7. panta 4. punktu un 8. pantu, saskaņā ar Komisijas regulas Nr.717/2014 7. panta 4. punktu un 8. pantu;  3) ja ir pārkāptas Komisijas regulas Nr.1407/2013, Komisijas regulas Nr.717/2014 vai Komisijas regulas Nr.1408/2013 prasības, atbalsta saņēmējam ir pienākums atmaksāt finansējuma saņēmējam visu 7.3.2. SAM projekta ietvaros saņemto *de minimis* atbalstu, kas piešķirts saskaņā ar attiecīgo regulu, kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad *de minimis* atbalsts tika izmaksāts atbalsta saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi. | | |
| 2. | Citas starptautiskās saistības | | MK noteikumu projekts šo jomu neskar. | | |
| 3. | Cita informācija | | Nav. | | |
| **1. tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | 1) Komisijas regula Nr. 717/2014;  2) Komisijas regula Nr.794/2004;  3) Komisijas regula Nr. 1407/2013;  4) Komisijas regula Nr. 1408/2013. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (tai skaitā alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Komisijas regulas Nr. 1408/2013 3. panta 3.a punkts | | MK noteikumu projekta 5.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr. 1407/2013 7. panta 4.punkts un 8.pants | | MK noteikumu projekta 7.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr. 717/2014 7. panta 4.punkts un 8.pants | | MK noteikumu projekta 7.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr. 1408/2013 7. panta 4.punkts un 8. pants | | MK noteikumu projekta 7.punkts. | | Ieviests pilnībā. | MK noteikumu projekts neparedz stingrākas prasības. |
| Komisijas regulas Nr.794/2004 10. un 11. pants | | MK noteikumu projekta 8.punkts. | | Ieviests pilnībā. | MK noteikumu projekts neparedz stingrākas prasības.  MK noteikumu projekts paredz, ja atbalsta saņēmējs ir pārkāpis Komisijas regulas Nr.1407/2013, Komisijas regulas Nr.717/2014 vai Komisijas regulas Nr.1408/2013 prasības, atbalsta saņēmējam ir pienākums atmaksāt finansējuma saņēmējam visu projekta ietvaros saņemto *de minimis* atbalstu, kas piešķirts saskaņā ar attiecīgo regulu, kopā ar procentiem. |
| Komisijas regula Nr.1407/2013 | | MK noteikumu projekta 8.punkts. | | Ieviesta vispārīgas atsauces veidā. | MK noteikumu projekts neparedz stingrākas prasības. |
| Komisijas regula Nr.717/2014 | | MK noteikumu projekta 8.punkts. | | Ieviesta vispārīgas atsauces veidā. | MK noteikumu projekts neparedz stingrākas prasības. |
| Komisijas regula Nr.1408/2013 | | MK noteikumu projekta 8.punkts. | | Ieviesta vispārīgas atsauces veidā. | MK noteikumu projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | MK noteikumu projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | MK noteikumu projekts šo jomu neskar. | | | |
| Cita informācija | | Nav. | | | |
| **2. tabula Ar tiesību akta projektu** izpildītās **vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| MK noteikumu projekts šo jomu neskar. | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par MK noteikumu projektu un dotu iespēju izteikt viedokli sabiedrībai, MK noteikumu projekts atbilstoši MK 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas/izsludināšanas Valsts sekretāru sanāksmē ievietots LM tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē www.lm.gov.lv un no 2019. gada 18. oktobra līdz 2019. gada 5. novembrim aicinot sabiedrības pārstāvjus:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | LM, CFLA kā sadarbības iestāde, NVA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta ietekmē NVA ar 2020. gada 31. augustu samazinās faktiski izveidoto amata vietu skaitu par 15 amata vietām, kas tika izveidotas 7.3.2. SAM projekta īstenošanai. |
| 3. | Cita informācija | Nav. |

Labklājības ministre R. Petraviča

I.Strazdiņa 67021630

Ilze.Strazdina@lm.gov.lv

1. Ministru kabineta (turpmāk - MK) 2020. gada 12. marta rīkojums Nr. 103 “Par ārkārtējās situācijas izsludināšanu” (turpmāk – MK rīkojums Nr. 103), [↑](#footnote-ref-1)
2. MK noteikumu projekts “Grozījumi Ministru kabineta 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (turpmāk – MK noteikumu projekts), [↑](#footnote-ref-2)
3. DP 9.1.1. SAM “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākums “Subsidētās darbavietas bezdarbniekiem” (turpmāk – 9.1.1.1. pasākums). [↑](#footnote-ref-3)
4. Pētījums “Vai Latvijas sabiedrisko darbu programma atviegloja 2008. – 2010.gada krīzes ietekmi”; pieejams:[**http://www.lm.gov.lv/upload/aktualitates/wps6144.pdf**](http://www.lm.gov.lv/upload/aktualitates/wps6144.pdf) [↑](#footnote-ref-4)
5. **Informatīvais ziņojums “Par algoto pagaidu sabiedrisko darbu atsākšanu 2012.gadā”; pieejams:** [**http://www.lm.gov.lv/upload/darba\_tirgus/lmzino\_pagaidu\_150711.pdf**](http://www.lm.gov.lv/upload/darba_tirgus/lmzino_pagaidu_150711.pdf) [↑](#footnote-ref-5)
6. [↑](#footnote-ref-6)